STYX – havecamera.will
Wiebke Holm is al bekend vir haar ongewone "eksperimente" in fisieke teater en in die produksie Styx span sy saam met vriende wat sy tydens haar studies in Berlyn raakgeloop het – Antje Töpfer en Florian Feisel van Duitsland en Morgan Daguenet van Frankryk.
Styx word beskryf as 'n "dodelike vertoning van kontemporêre poppespel vir volwassenes" en soos die titel suggereer, het dit die dood as tema.
Volgens Holm gebruik hulle stokke as rekwisiete wat in die vertoning beendere voorstel.
"Dit gaan oor die oomblik van doodgaan en wat tydens die proses gebeur.
"Die dood is 'n universele tema en dit is die een oomblik wat almal gaan beleef – wanneer jy teenoor die dood staan."
Hoewel fisieke dood allereers die tema is waarna in die vertoning gekyk word, is daar ook elemente van 'n nuwe fase en verandering, wat dikwels 'n subtema van die dood in literatuur is.